Əkrem Əylislinin saxlanmasının sebebi açıqlandı - Azadliq Xeber
Əkrem Əylislinin saxlanmasının sebebi açıqlandı
Əkrəm Əylislinin saxlanmasının səbəbi açıqlandı
30.03.2016 / 13:00 xeber –
O, buraxılış məntəqəsindən keçərkən əməkdaşlarla münaqişə yaradıb
Daxili İşlər Nazirliyi yazıçı Əkrəm Əylislinin saxlanılmasına aydınlıq gətirib.
Nazirliyin mətbuat xidmətinin şöbə rəisi Orxan Mansurzadə APA-nın sorğusuna cavab olaraq bildirib ki, Əkrəm Əylisli buraxılış məntəqəsindən keçərkən əməkdaşlarla münaqişə yaratdığı üçün saxlanılıb. Hazırda hadisə ilə bağlı araşdırma aparılır.
Yazıçı Əkrəm Əylisli bu gün səhər saatlarında Heydər Əliyev adına Hava Limanında saxlanılıb.
Lent.az-ın məlumatına görə, o, Venesiyada keçirilən kitab festivalına getmək istəyirmiş. Yazıçı saat 5:19-da 613 saylı reyslə Frankfurta uçmalı imiş.
Ə.Əylislinin həyat yoldaşı Qalina Əylisli “Turan” agentliyinə bildirib ki, yazıçıya ölkədən çıxışına qadağa qoyulduğu deyilib. Amma bu qadağanın nə ilə bağlı olduğu açıqlanmayıb.
Q.Əylisinin dediyinə görə, yazıçı böyük oğlu İlyas Əylisli ilə birgə Nəqliyyatda Baş polis İdarəsinin hava limanındakı bölməsində saxlanılır. Saat 9:00-dan bölmədə olan yazıçı və oğlu hələ də oradan buraxılmayıblar.
Azerbaycanin 2018-ci il budcesinde maliyye sanksiyalarindan gelirler eyni seviyyede saxlanilib